ආයුර්වේද පර්යේෂණ සඳහා රජය මඟින් ලබා දි ඇති රුපියල් ලක්ෂ 3000ක මුදල ඒ සඳහා යොදා ගැනීමට නොහැකි වී ඇත්තේ එම විෂය පිළිබඳ මනා දැනුමක් ඇති අය නොමැති වීම නිසා බව දේශීය වෛද්‍ය ඇමැති සාලින්ද දිසානායක මහතා ප්‍රකාශ කරයි.අදාළ විෂය සම්බන්ධයෙන් පර්යේෂණ සිදු කිරීමට තරම් දැනුම ඇති පුද්ගලයන් ආයතනයේ නොමැති බවත් ඊට සුදුස්සන් පත් කර ගැනීම සඳහා ඉඩ කඩ නැති බවත් හෙතෙම පෙන්වා දෙයි.මේ ස්ථානයේ සිටින වැඩ බැරි අය ඉවත් නොවන නිසා අවශ්‍ය දැනුම ඇති අය පර්යේෂණ සඳහා පත් කර ගැනීමට නොහැකි වී ඇති බවද ‍ඇමැතිවරයා අවධාරණය කළේය..